122 
meget ufuldstændigt. Det er af ikke ringe Interesse, at Faunaen 
i Leraflejringen synes at have et koldere Præg end Faunaen 
i det overliggende Sand; der er i denne Henseende en paafaldende 
Lighed med det marine Diluvium ved Esbjærg og med det sen¬ 
glaciale marine Diluvium i Vendsyssel. Det ligger nær af dette 
Forhold at udlede den Formodning, at Aflejringen ved Hostrup er 
opstaaet i et Tidsrum, hvor Indlandsisens Omraade formindskedes; 
da imidlertid Forskellen i Fauna er forbundet med Forskel i petro- 
grafisk Beskaffenhed, synes det ogsaa tænkeligt, at begge de 
fossilførende Aflejringer ved Hostrup er dannede under væsentlig 
ensartede klimatiske Forhold og kun skylder deres Ulighed til 
mindre geografiske Forandringer (Hævning). Da Vestjylland hidtil 
kun er lidet undersøgt, kan man haabe ved senere Fund at kunne 
belyse Spørgsmaalet om Hostrup- og Esbjærglagenes Samtidighed. 
En væsentlig Interesse har det at betragte Aldersspørgs- 
maalet ud fra mere almindelige Synspunkter. I saa Henseende 
maa særlig fremhæves, at Hostrup-Aflej ringens Højde over Havet 
(27 ra.) er saa betydelig i Forhold til Omegnen i det hele med 
dens store Fjordbredninger*) og dens mange andre Lavninger, at det 
er klart, at Landet maa have undergaaet meget betydelige geogra¬ 
fiske Forandringer med overvejende Iserosion siden Hostrup-Lagenes 
Dannelse (under Forudsætning af, at disse ligger paa primært Leje). 
Da endvidere Hostrup kun ligger henimod 20 km. indenfor Hoved- 
morænelinien fra Istidens sidste Afsnit 2 ), og da den ligger højere 
end store Dele af Hedesletterne, hvor intet marint Diluvium findes, 
er det sandsynligt, at den overvejende Del af disse Forandringer 
er foregaaede i Istidens tidligere Afsnit; man kommer saaledes ad 
denne Vej til den Slutning, at de marine Aflejringer ved Hostrup 
maa have en meget betydelig Alder i Sammenligning med den 
overvejende Del af Danmarks Istidsdannelser. 
0 Disse synes i deres nuværende Form at repræsentere Centraldepres¬ 
sioner, som staar i Sammenhæng med det baltiske Morænestrøgs vest¬ 
lige Fortsættelse. 
a ) N. V. Ussing, anf. St. 
